549.77 REGOLAMENTI DWAR IL-PREVENZJONI U L-KONTROLL INTEGRAT TAT-TNIĠĠIS TAL-EMISSJONIJIET INDUSTRIJALI L-AVVIŻ LEGALI 10 tal-2013, kif emendat bl-Att XXV tal-2015; u bl-Avviż Legali 45 tal-2017 and110 of 2017. L-AVVIŻ LEGALI 10 tal-2013, kif emendat bl-Att XXV tal-2015; u bl-Avviż Legali 45 tal-2017 and110 of 2017. 1. It-titolu ta’ dawn ir-regolamenti hu r-Regolamenti dwar il-Prevenzjoni u l-Kontroll Integrat tat-Tniġġis tal-Emissjonijiet Industrijali. 2. (1) Dawn ir-regolamenti jipprovdu għall-implementazzjoni, parzjalment, parti tad-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-Emissjonijiet Industrijali (Regolamenti għall-Prevenzjoni u l-Kontroll Integrati tat-Tniġġis) (tfassil mill-ġdid). (2) Dawn ir-regolamenti jipprovdu wkoll għall-implementazzjoni tar-Regolamenti dwar Qafas għall-Emissjonijiet Industrijali. (3) Dawn ir-regolamenti jistabbilixxu regoli għall-prevenzjoni u l-kontroll integrati tat-tniġġis li joriġina minn attivitajiet industrijali. Dawn jistabbilixxu wkoll ir-regoli maħsuba biex jevitaw jew, fejn dan mhux prattikabbli, biex inaqqsu l-emissjonijiet fl-arja, fl-ilma u fl-art, inklużi miżuri rigward skart, sabiex jinkiseb livell għoli ta’ protezzjoni tal-ambjent fl-intier tiegħu. 3. Attivitajiet industrijali. Dawn ir-regolamenti għandhom japplikaw għall-attivitajiet industrijali stabbiliti fl-Iskeda 1 u, fejn applikabbli, jilħqu l-limiti tal-kapaċità stabbiliti f’dik l-Iskeda. 4. Prinċipji ġenerali li jirregolaw l-obbligi bażiċi tal-operatur. L-operatur għandu jieħu l-miżuri kollha xierqa biex jopera installazzjoni skond il-prinċipji li ġejjin: (a) ji ttieħdu l-miżuri preventivi kollha xierqa kontra t-tniġġis; (b) jiġu applikati l-aħjar metodi tekniċi disponibbli; (ċ) ma jiġi kkawżat ebda t niġġis sinifikanti; (d) tiġi evitata l-ġenerazzjoni tal-iskart skond ir-Regolamenti dwar l-Iskart; (e) L.S.549.63 fejn jiġi ġġenerat l-iskart, dan, f’ordni ta’ prijorità u skond ir-Regolamenti dwar l-Iskart, jitħejja għal użu mill-ġdid, jiġi riċiklat, jinġabar lura jew, fejn dan mhux teknikament u ekonomikament possibbli, jintrema waqt li jiġi evitat jew jitnaqqas kull impatt fuq l-ambjent; (f) l-enerġija tintuża b’mod effiċjenti; (g) għandhom jittieħdu l-miżuri meħtieġa biex jiġu evitati aċċidenti u jiġu limitati l-konsegwenzi tagħhom; (h) ji ttieħdu l-miżuri meħtieġa mal-waqfien definittiv ta’ attivitajiet biex jiġi evitat kull riskju ta’ tniġġis u biex is-sit tat-tħaddim jinġieb lura għall-istat sodisfaċenti definit skont ir-regolament 16. 5. Applikazzjonijiet għal permessi. (1) Applikazzjoni għal permess għandha tinkludi deskrizzjoni ta’ dan li ġej: (a) l-installazzjoni u l-attivitajiet tagħha; (b) il-materja prima u dik awżiljari, sustanzi oħra u l-enerġija wżata fi jew ġenerata mill-installazzjoni; (ċ) is-sorsi tal-emissjonijiet mill-installazzjoni; (d) il-kondizzjonijiet tas-sit tal-installazzjoni; (e) fejn applikabbli, rapport ta’ bażi skont ir-regolament 16(2); (f) in-natura u l-kwantitajiet ta’ emissjonijiet imbassra mill-installazzjoni f’kull element ambjentali kif ukoll l-identifikazzjoni tal-effetti sinifikanti tal-emissjonijiet fuq l-ambjent; (g) it-teknoloġija proposta u metodi tekniċi oħra għall-prevenzjoni jew, fejn dan ma jkunx possibbli, għat-tnaqqis ta’ emissjonijiet mill-installazzjoni; (h) il-miżuri għall-prevenzjoni, it-tħejjija għall-użu mill-ġdid, ir-riċiklaġġ u l-irkupru tal-iskart iġġenerat mill-installazzjoni; (i) miżuri oħra maħsuba għat-tħaris tal-prinċipji ġenerali tal-obbligi bażiċi tal-operatur kif previsti fir-regolament 4; (j) miżuri maħsuba għall-osservazzjoni tal-emissjonijiet fl-ambjent; (k) l-alternattivi prinċipali għat-teknoloġija, il-metodi tekniċi u l-miżuri proposti studjati f’deskrizzjoni fil-qosor mill-applikant; (l) kwalunkwe informazzjoni oħra meħtiega mill-awtorità kompetenti. (2) Applikazzjoni għal permess għandha tinkludi wkoll sommarju mhux tekniku tad-dettalji msemmijin fis-sub regolament (1). (3) Meta jippreżenta applikazzjoni, l-operatur għandu jsegwi l-format preskritt minn xi formoli ta’ applikazzjoni ppubblikati mill-awtorità kompetenti fuq il-websajt tagħha, u għandu jikkonforma ma’ kwalunkwe dokumenti ta’ gwida ppubblikati mill-awtorità kompetenti fuq il-websajt tagħha. (4) Meta informazzjoni mogħtija skont ir-rekwiżiti previsti fir-Regolamenti dwar l-Istudju dwar l-Impatt Ambjentali, jew rapport ta’ sigurtà mħejji skont ir-Regolamenti dwar il-Kontroll ta’ Perikli ta’ Inċidenti Kbar, jew informazzjoni oħra mogħtija b’konformità ma’ leġislazzjoni oħra tkun tissodisfa kwalunkwe wieħed mir-rekwiżiti tas-sub regolament (1), dik l-informazzjoni tista’ tiġi inklużafi, jew mehmuża ma’, l-applikazzjoni. 6. Kriterji għall-valutazzjoni tal-adattabilità tal-applikant. Biex jiġi stabbilit jekk permess għandu jiġi mogħti jew irrifjutat lill-applikant, l-awtorità kompetenti għandha tqis l-adatti bilitaċ ta l-applikant li jwettaq l-attività proposta, wara li tikkunsidra, skont kif ikun il-każ: (a) ir-reġistru tiegħu tal-konformità ma’ dawn ir-regolamenti u mar-Regolamenti dwar Qafas għall-Emissjonijiet Industrijali; (b) il-kapaċità finanzjarja tiegħu sabiex jikkonforma mal-obbligi u l-impenji kollha li ser jew jistgħu jinqalgħu mill-attività proposta taħt dawn ir-regolamenti, jew il-kapaċità tiegħu li joffri tali sigurtà finanzjarja kif l-awtorità kompetenti tista’ titlob; (ċ) il-kwalifiki, l-esperjenza u l-kompetenza teknika tiegħu, kif ukoll tal-impjegati tiegħu, sabiex iwettqu l-attività proposta b’mod sikuru b’riskju minimu għas-saħħa tal-bniedem u tal-ambjent, u biex jirrispettaw kwalunkwe kondizzjoni stabbilita f’dan ir-rigward mill-awtorità kompetenti. 7. Kondizzjonijiet għal permess. (1) L-awtorità kompetenti għandha tiżgura li l-permess ikun jinkludi l-miżuri kollha meħtieġa għall-konformità mar-rekwiżiti tar-regolamenti 4 u 11. Dawk il-miżuri għandhom jinkludu mill-inqas dan li ġej: (a) il-valuri limitu tal-emissjonijiet għal sustanzi li jniġġsu elenkati fl-Iskeda 2, u għal sustanzi oħra li jniġġsu, li x’aktarx joħorġu mill-installazzjoni kkonċernata fi kwantitajiet sinifikanti, wara li tkun ikkunsidrata n-natura u l-potenzjal tagħhom li jitrasferixxu t-tniġġis minn element ambjentali għal ieħor; (b) rekwiżiti adattati li jiżguraw il-protezzjoni tal-ħamrija u l-ilma ta’ taħt l-art u miżuri li jikkonċernaw il-monitoraġġ u l-immaniġġar tal-iskart iġġenerat mill-installazzjoni; (ċ) rekwiżiti adattati għall-monitoraġġ tal-emissjonijiet, li jispeċifikaw: (i) il-metodoloġija tal-kejl, il-frekwenza u l-proċedura ta’ valutazzjoni; u (ii) fejn huma applikabbli d-dispożizzjonijiet tar-regolament 8(3)(b), li r-riżultati tal-monitoraġġ tal-emissjonijiet ikunu disponibbli għall-istess perijodi ta’ żmien u kondizzjonijiet ta’ referenza bħal-livelli ta’ emissjonijiet assoċjati mal-aħjar metodi tekniċi disponibbli; (d) regolarment u mill-anqas darba fis-sena obbligu biex l-awtorità kompetenti tingħata: (i) informazzjoni abbażi ta’ riżultati tal-monitoraġġ tal-emissjonijiet imsemmija fil-paragrafu (ċ) u data informazzjoni abbażi ta’ riżultati tal-monitoraġġ tal-emissjonijiet imsemmija fil-paragrafu (ċ oħra meħtieġa biex l-awtorità kompetenti tkun tista’ tivverifika l-konformità mal-kondizzjonijiet għal permess; u (ii) fejn huma applikabbli d-dispożizzjonijiet tar-regolament 8(3)(b), sommarju tar-riżultati tal-monitoraġġ tal-emissjonijiet li jippermetti li jsir paragun mal-livelli ta’ emissjonijiet assoċjati mal-aħjar metodi tekniċi disponibbli: Iżda l-awtorità kompetenti tista’ tispeċifika l-format ta’ dan ir-rappurtar u l-perjodi taż-żmien għas-sottomissjoni tagħha; (e) rekwiżiti adatti għaż-żamma fl-ordni u s-sorveljanza regolari ta’ miżuri meħudin għall-prevenzjoni ta’ emissjonijiet fil-ħamrija u l-ilma ta’ taħt l-art skont il-paragrafu (b) u rekwiżiti adatti li jikkonċernaw il-monitoraġġ perjodiku ta’ ħamrija u ilma ta’ taħt l-art fir-rigward ta’ sustanzi perikolużi rilevanti li x’aktarx jinstabu fuq is-sit u b’konsiderazzjoni tal-possibbiltà ta’ kontaminazzjoni tal-ħamrija u l-ilma ta’ taħt l-art fuq is-sit tal-installazzjoni; (f) miżuri relatati ma’ kondizzjonijiet minbarra l-kondizzjonijiet normali ta’ tħaddim bħall-bidu u t-tmien tat-tħaddim, tnixxijiet, ħsara, waqfien momentarju, u waqfien definittiv tat-tħaddim; (g) dispożizzjonijiet dwar it-tnaqqis ta’ tniġġis f’distanzi fit-tul jew transkonfinali; (h) kondizzjonijiet għall-valutazzjoni tal-konformità mal-valuri limitu tal-emissjonijiet jew referenza għar-rekwiżiti applikabbli speċifikati x’imkien ieħor. (2) Għall-finijiet tas-sub regolament (1)(a), il-valuri limitu tal-emissjonijiet jistgħu jiġu supplimentati jew mibdula b’parametri ekwivalenti jew miżuri tekniċi li jiżguraw livell ekwivalenti ta’ protezzjoni tal-ambjent. (3) Il-konklużjonijiet tal-BAT għandhom ikunu r-referenza għall-istipular tal-kondizzjonijiet għal permessi. (4) Mingħajr preġudizzju għar-regolament 11, l-awtorità kompetenti tista’ tistabbilixxi kondizzjonijiet aktar stretti għal permess minn dawk li jistgħu jinkisbu bl-użu tal-aħjar metodi tekniċi disponibbli kif deskritt fil-konklużjonijiet tal-BAT. L-awtorità kompetenti tista’ tistabbilixxi gwida li taħtha tista’ tiffissata li kondizzjonijiet aktar stretti. (5) Fejn l-awtorità kompetenti tistabbilixxi kondizzjonijiet għal permess abbażi tal-aħjar teknika disponibbli li ma hija deskritta fl-ebda waħda mill-konklużjonijiet rilevanti tal-BAT, hija għandha tiżgura li: (a) dik it-teknika hija ddeterminata billi tingħata konsiderazzjoni speċjali lill-kriterji elenkati fl-Iskeda 3; u (b) jiġu rispettati r-rekwiżiti tar-regolament 8. Fejn il-konklużjonijiet tal-BATi msemmija fil-paragrafu (a) ma jkunx fihom livelli ta’ emissjonijiet assoċjati mal-aħjar metodi tekniċi disponibbli, l-awtorità kompetenti għandha tiżgura li t-teknika msemmija fil-paragrafu (a) tiżgura livell ta’ protezzjoni ambjentali ekwivalenti għall-aħjar metodi tekniċi disponibbli deskritti fil-konklużjonijiet tal-BAT. (6) Fejn attività jew tip ta’ proċess ta’ produzzjoni mwettqa f’installazzjoni mhumiex koperti minn kwalunkwe waħda mill-konklużjonijiet tal-BAT jew fejn dawk il-konklużjonijiet ma jindirizzawx l-effetti ambjentali potenzjali kollha tal-attività jew il-proċess, l-awtorità kompetenti, wara konsultazzjoni minn qabel ma l-operatur, għandha tistabbilixxi l-kondizzjonijiet għal permess abbażi tal-aħjar metodi tekniċi disponibbli li hi tkun iddeterminat għall-attivitajiet jew il-proċess i kkonċernati, billi tikkunsidra b’mod speċjali l-kriterji elenkati fl-Iskeda 3. (7) Għall-installazzjonijiet imsemmija fil-punt 6.6 tal-Iskeda 1, is-subregolamenti) għandhom japplikaw mingħajr preġudizzju għal-leġislazzjoni relatata mat-trattament xieraq tal-annimali. 8. Valuri limitu tal-emissjonijiet, parametri ekwivalenti u miżuri tekniċi. Emendat: A.L.45 tal-2017; A.L. 110 tal-2017. (1) Il-valuri limitu tal-emissjonijiet ta’ sustanzi li jniġġsu għandhom japplikaw fil-punt fejn l-emissjonijiet iħallu l-installazzjoni u, kwalunkwe dilwizzjoni qabel dak il-punt għandha tkun injorata meta dawk il-valuri jkunu qed jiġu stabbiliti. Fir-rigward ta’ rilaxx indirett ta’ sustanzi li jniġġsu fl-ilma, jista’ jitqies l-effett ta’ impjant ta’ trattament tal-ilma meta jiġu stabbiliti l-valuri limitu tal-emissjonijiet tal-installazzjoni kkonċernata, bil-kondizzjoni li jiġi garantit livell ekwivalenti ta’ protezzjoni tal-ambjent kollu kemm hu ubil-kondizzjoni li dan ma jwassalx għal livelli ogħla ta’ tniġġis fl-ambjent. (2) Mingħajr preġudizzju għar-regolament 11, il-valuri limitu tal-emissjonijiet u l-parametri ekwivalenti u l-miżuri tekniċi msemmijin fir-regolament 7) għandhom jiġu bbażati fuq l-aħjar metodi tekniċi disponibbli, mingħajr ma jiġi preskritt l-użu ta’ xi teknika jew teknoloġija speċifika. (3) L-awtorità kompetenti għandha tistabbilixxi valuri limitu tal-emissjonijiet li jiżguraw li, taħt kondizzjonijiet normali ta’ tħaddim, l-emissjonijiet ma jaqbżux il-livelli ta’ emissjonijiet assoċjati mal-aħjar metodi tekniċi disponibbli kif stabbilit fid-deċiżjonijiet dwar il-konklużjonijiet tal-BATi msemmijin fl-Artikolu 13(5) tad-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-Emissjonijiet Industrijali (Prevenzjoni u Kontroll Integrati tat-Tniġġis) permezz ta’ wieħed minn dawn li ġejjin: (a) il-ħolqien ta’ valuri limitu tal-emissjonijiet li ma jaqbżux il-livelli ta’ emissjonijiet assoċjati mal-aħjar metodi tekniċi disponibbli. Dawk il-valuri limitu tal-emissjonijiet għandhom ikunu espressi għall-istess perijodi jew perijodi ta’ żmien aqsar u skont l-istess kondizzjonijiet ta’ referenza bħal dawk il-livelli ta’ emissjonijiet assoċjati mal-aħjar metodi tekniċi disponibbli; jew (b) il-ħolqien ta’ valuri limitu tal-emissjonijiet differenti minn dawk imsemmijin taħt il-paragrafu (a) f’termini ta’ valuri, perijodi ta’ żmien u kondizzjonijiet ta’ referenza. Fejn il-paragrafu (b) huwa applikabbli, l-awtorità kompetenti għandha, mill-anqas darba fis-sena, tivvaluta r-riżultati tal-monitoraġġ tal-emissjonijiet sabiex ikun żgurat li l-emissjonijiet f’kondizzjonijiet normali ta’ tħaddim ma jkunux qabżu l-livelli ta’ emissjonijiet assoċjati mal-aħjar metodi tekniċi disponibbli. (4) B’deroga mis-sub regolament (3) u mingħajr preġudizzju għar-regolament 11, l-awtorità kompetenti tista’, f’każijiet speċifiċi, tistabbilixxi valuri limitu tal-emissjonijiet inqas stretti. Deroga ta’ dan it-tip tista’ tapplika biss fejn hemm evalwazzjoni li turi li l-kisba ta’ livelli ta’ emissjonijiet assoċjati mal-aħjar metodi tekniċi disponibbli kif deskritti fil-konklużjonijiet tal-BAT twassal għal spejjeż sproporzjonalment ogħla meta mqabbla mal-benefiċċji ambjentali minħabba fi: (a) il-pożizzjoni ġeografika jew il-kondizzjonijiet ambjentali lokali tal-installazzjoni kkonċernata; jew (b) L.S.549.76 il-karatteristiċi tekniċi tal-installazzjoni kkonċernata. L-awtorità kompetenti għandha tiddokumenta f’anness għall-kondizzjonijiet għal permess ir-raġunijiet għall-applikazzjoni tal-ewwel subparagrafu ta’ dan is-subregolament inkluż ir-riżultat tal-valutazzjoni u l-ġustifikazzjoni għall-kondizzjonijiet imposti. Il-valuri tal-limitu tal-emissjonijiet stabbiliti b’konformità mal-ewwel subparagrafu ta’ dan is-subregolament, madankollu, m’għandhomx jaqbżu l-valuri tal-limitu tal-emissjonijiet stabbiliti fl-Iskeda għar-Regolamenti dwar Qafas għall-Emissjonijiet Industrijali, fejn applikabbli. L-awtorità kompetenti fi kwalunkwe każ għandha tiżgura li ma jiġi kkawżat l-ebda tniġġis sinifikanti u li jinkiseb livell għoli ta’ protezzjoni tal-ambjent kollu kemm hu. Fl-applikazzjoni ta’ dan is-subregolament, l-awtorità kompetenti tqis kwalunkwe gwida ppubblikata mill-Kummissjoni Ewropea fuq il-kriterji li għandhom jiġu kkunsidrati għall-applikazzjoni ta’ dan is-subregolament. L-awtorità kompetenti għandha tivvaluta mill-ġdid l-applikazzjoni ta’ dan is-subregolament bħala parti minn kull konsiderazzjoni mill-ġdid tal-kondizzjonijiet għal permess skont ir-regolament 15. (5) L-awtorità kompetenti tista’ tagħti derogi temporanji mir-rekwiżiti tas-sub-regolamenti), u mir-regolament 4(a) u (bL-awtorità kompetenti tista’ tagħti derogi temporanji mir-rekwiżiti tas-sub-regolamenti), u mir-regolament 4(a) għall-ittestjar u l-użu ta’ metodi tekniċi emerġenti għal perjodu totali ta’ żmien li ma jaqbiżx id-disa’ xhur, bil-kondizzjoni li wara l-perijodu speċifikat, jew it-teknika titwaqqaf jew inkella l-attività tilħaq il-livelli tal-emissjonijiet assoċjati mal-aħjar metodi tekniċi disponibbli. (6) Sakemm tkun pendenti l-adozzjoni ta’ deċizjoni relevanti dwar konklużjonijiet tal-BATi msemmija fl-Artikolu 13(5) tad-Direttiva 2010/75/UE tal-Parlament Ewropew u tal-Kunsill dwar emissjonijiet industrijali, il-konklużjonijiet fuq l-aħjar metodi tekniċi disponibbli minn dokumenti ta’ referenza tal-BAT adottati mill-Kummissjoni Ewropea qabel is-6 Jannar 2011 għandhom japplikaw bħala konklużjonijiet tal-BAT għall-finijiet ta’ dawn ir-regolamenti ħlief għas-subregolamenti). 9. Rekwiżiti tal-monitoraġġ. (1) Ir-rekwiżiti tal-monitoraġġ imsemmija fir-regolament 7(1)(ċ)) għandhom, fejn applikabbli, ikunu bbażati fuq il-konklużjonijiet dwar il-monitoraġġ kif deskritt fil-konklużjonijiet tal-BAT. (2) Il-frekwenza tal-monitoraġġ perijodiku kif imsemmi fir-regolament 7(1)(e) għandha tiġi ddeterminata mill-awtorità kompetenti f’permess għal kull installazzjoni individwali jew f’regoli ġenerali vinkolanti. (3) Mingħajr preġudizzju għad-dispożizzjonijiet tas-sub regolament (2), il-monitoraġġ perijodiku għandu jitwettaq mill-inqas darba kull ħames snin għall-ilma ta’ taħt l-art u kull għaxar snin għall-ħamrija, sakemm tali monitoraġġ ma jkunx ibbażat fuq valutazzjoni sistematika tar-riskju ta’ kontaminazzjoni. 10. Regoli ġenerali vinkolanti għall-attivitajiet elenkati fl-Iskeda I. (1) Meta jiġu adottati regoli ġenerali vinkolanti, l-awtorità kompetenti għandha tiżgura approċċ integrat u livell għoli ta’ protezzjoni għall-ambjent kollu kemm hu ekwivalenti għal dak li jista’ jinkiseb b’kondizzjonijiet għal permess individwali. (2) Ir-regoli ġenerali vinkolanti għandhom ikunu bbażati fuq l-aħjar metodi tekniċi disponibbli, mingħajr il-preskrizzjoni tal-użu ta’ kwalunkwe teknika jew teknoloġija speċifika sabiex tkun żgurata konformità mar-regolamenti 7 u 8. (3) L-awtorità kompetenti għandha tiżgura li r-regoli ġenerali vinkolanti jiġu aġġornati biex jiġu kkunsidrati l-iżviluppi fl-aħjar metodi tekniċi disponibbli u sabiex tkun żgurata konformità mar-regolament 15. (4) Ir-regoli ġenerali vinkolanti adottati skont is-sub regolamenti) għandhom ikun fihom referenza għad-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-Emissjonijiet Industrijali (Prevenzjoni u Kontroll Integrati tat-Tniġġis) (tfassil mill-ġdid), jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. 11. Livelli ta’ kwalità ambjentali. Meta livell ta’ kwalità ambjentali jeħtieġ kondizzjonijiet aktar iebsa minn dawk li jistgħu jinkisbu bl-użu tal-aħjar metodi tekniċi disponibbli, l-awtorità kompetenti għandha tinkludi kondizzjonijiet addizzjonali fil-permess, mingħajr preġudizzju għal miżuri oħra li jistgħu jittieħdu biex jitħarsu l-livelli ta’ kwalità ambjentali. 12. Żviluppi fl-aħjar metodi tekniċi disponibbli. L-awtorità kompetenti għandha ssegwi l-iżviluppi fl-aħjar metodi tekniċi disponibbli u fil-pubblikazzjoni ta’ kwalunkwe konklużjoni ġdida jew aġġornata tal-BAT u għandhom jagħmlu dik l-informazzjoni disponibbli għall-pubbliku kkonċernat. 13. Bidliet minn operaturi għal installazzjonijiet (1) L-operatur għandu jinforma lill-awtorità kompetenti b’kull bidla ppjanata fin-natura jew il-funzjonament, jew estensjoni tal-installazzjoni li jista’ jkollha konsegwenzi għall-ambjent. Meta jkun il-każ, l-awtorità kompetenti għandha taġġorna l-permess. (2) Ebda tibdil sostanzjali ppjanat mill-operatur ma jista’ jsir mingħajr permess maħruġ skont dawn ir-regolamenti. L-applikazzjoni għal permess u d-deċiżjoni mill-awtorità kompetenti għandhom ikopru dawk il-partijiet tal-installazzjoni u dawk id-dettalji elenkati fir-regolament 5 li jistgħu jiġu effettwati mill-bidla sostanzjali. (3) Kwalunkwe bidla fin-natura jew fil-funzjonament jew estensjoni ta’ installazzjoni għandha titqies li tkun sostanzjali jekk il-bidla jew l-estensjoni fiha nfisha tilħaq il-limiti tal-kapaċità stabbiliti fl-Iskeda 1. 14. Trasferiment ta’ permess. Il-permess m’għandux jiġi ttrasferit minn operatur għal ieħor sakemm l-approvazzjoni tal-awtorità kompetenti tkun ġiet mitluba u mogħtija. 15. Konsiderazzjoni mill-ġdid u aġġornament tal-kondizzjonijiet għal permess mill-awtorità kompetenti. (1) Il-permessi għandhom ikunu validi għal tali żmien kif l-awtorità kompetenti tista’ tispeċifika, kemm-il darba meta l-operatur ikun issottometta l-informazzjoni kollha meħtieġa għall-għan ta’ kunsiderazzjoni mill-ġdid tal-kondizzjonijiet tal-permess fiż-żmien speċifikat mill-awtorità kompetenti skont is-sub regolament (3), il-validità tal-permess għandha tiġi estiża sa ta li żmien li l-awtorità kompetenti tiddeċiedi fuq il-kunsiderazzjoni mill-ġdid tal-kondizzjonijiet tal-permess. (2) L-awtorità kompetenti għandha perjodikament tikkunsidra mill-ġdid, f’konformità mas-sub regolamenti), il-kondizzjonijiet kollha għal permess u, fejn meħtieġ biex tiżgura konformità ma’ dawn ir-regolamenti, taġġorna dawk il-kondizzjonijiet. (3) Qabel l-iskadenza tal-permess jew fuq talba tal-awtorità kompetenti, l-operatur għandu jippreżenta l-informazzjoni kollha meħtieġa bil-għan li l-kondizzjonijiet għal permess ikunu kkunsidrati mill-ġdid, inkluż, b’mod partikolari, riżultati tal-monitoraġġ tal-emissjonijiet u data oħra, li tippermetti paragun tat-tħaddim tal-installazzjoni mal-aħjar metodi tekniċi disponibbli deskritti fil-konklużjonijiet tal-BAT applikabbli u mal-livelli tal-emissjonijiet assoċjati mal-aħjar metodi tekniċi disponibbli, u kull informazzjoni oħra addizzjonali mitluba mill-awtorità kompetenti. L-operatur għandu jissottometti din l-informazzjoni skont il-perjodu ta’ żmien speċifikat mill-awtorità kompetenti. Meta tkun qed tikkunsidra mill-ġdid il-kondizzjonijiet għal permess, l-awtorità kompetenti għandha tuża kwalunkwe informazzjoni li toħroġ mill-monitoraġġ jew l-ispezzjonijiet. (4) Fi żmien erba’ snin mill-pubblikazzjoni ta’ deċiżjonijiet dwar il-konklużjonijiet tal-BAT skont l-Artikolu 13(5) tad-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali rigward l-attività prinċipali ta’ installazzjoni, l-awtorità kompetenti għandha tiżgura li: (a) il-kondizzjonijiet kollha għal permess għall-installazzjoni kkonċernata jiġu kkunsidrati mill-ġdid u, fejn meħtieġ, aġġornati biex tiġi żgurata l-konformità ma’ dawn ir-regolamenti, b’mod partikolari, mar-regolament 8), fejn applikabbli; (b) l-installazzjoni tikkonforma ma’ dawk il-kondizzjonijiet għal permess. Il-kunsiderazzjoni mill-ġdid għandha tqis il-konklużjonijiet kollha tal-BAT ġodda jew aġġornati li japplikaw għall-installazzjoni u li ġew adottati skont l-Artikolu 13(5) tad-Direttiva 2010/75/UE minn meta l-permess inħareġ jew ġie kkunsidrat mill-ġdid l-aħħar. (5) Meta installazzjoni ma tkunx koperta minn kwalunkwe waħda mill-konklużjonijiet tal-BAT, il-kondizzjonijiet għal permess għandhom jiġu kkunsidrati mill-ġdid u, jekk meħtieġ, aġġornati meta l-iżviluppi fl-aħjar metodi tekniċi disponibbli jippermettu tnaqqis sinifikanti tal-emissjonijiet. (6) Il-kondizzjonijiet għal permess għandhom jiġu kunsidrati mill-ġdid u, fejn meħtieġ, aġġornati tal-anqas fil-każijiet li ġejjin: (a) meta t-tniġġis ikkawżat mill-installazzjoni hu ta’ sinifikat tali li jeħtieġ li l-valuri limitu eżistenti tal-emissjonijiet tal-permess jeħtieġ li jiġu riveduti jew jiġu inklużi valuri ġodda bħal dawn fil-permess; (b) meta s-sigurtà fit-tħaddim titlob li jintużaw metodi tekniċi oħra; (ċ) meta jkun meħtieġ li jkun hemm konformità ma’ standard ġdid jew rivedut tal-kwalità ambjentali skond ir-regolament 11; (d) meta l-validità ta’ permess ikun għadda. 16. Għeluq tas-sit. L.S.423.30 L.S.549.97L.S.423.36 Għeluq tas-sit. L.S.423.30 (1) Mingħajr preġudizzju għar-Regolamenti dwar Pjan ta’ Azzjoni fil-Qasam tal-Politika tal-Ilma, ir-Regolamenti dwar il-Prevenzjoni u r-Rimedju għal Danni Ambjentali, u ir-Regolamenti dwar il-Protezzjoni tal-Ilma ta’ Taħt l-Art kontra t-Tniġġis u d-Deterjorament, u għal xi liġi rilevanti nazzjonali jew tal-Unjoni Ewropea dwar il-protezzjoni tal-ħamrija, l-awtorità kompetenti għandha tistabbilixxi l-kondizzjonijiet għal permess biex tkun żgurata l-konformità mas-sub regolamenti) mal-waqfien definittiv tal-attivitajiet. (2) Meta l-attività tinvolvi l-użu, il-produzzjoni jew ir-rilaxx ta’ sustanzi perikolużi rilevanti, u fir-rigward tal-possibbiltà ta’ kontaminazzjoni tal-ħamrija u tal-ilma ta’ taħt l-art fuq is-sit tal-installazzjoni, l-operatur għandu jħejji u jippreżenta lill-awtorità kompetenti rapport ta’ bażi qabel ma jibda jħaddem installazzjoni jew qabel ma permess għal installazzjoni jiġi aġġornat għall-ewwel darba wara s-7 ta’ Jannar 2013. Ir-rapport ta’ bażi għandu jinkludi l-informazzjoni meħtieġa biex jiġi determinat l-istat ta’ kontaminazzjoni tal-ħamrija u tal-ilma ta’ taħt l-art sabiex isir tqabbil kwantitattiv mal-istat mal-waqfien definittiv tal-attivitajiet previsti taħt is-subregolament (3). Ir-rapport ta’ bażi għandu jinkludi mill-inqas l-informazzjoni li ġejja: (a) informazzjoni dwar l-użu preżenti u, fejn disponibbli, dwar l-użi tas-sit fil-passat; (b) fejn disponibbli, l-informazzjoni eżistenti dwar il-miżuri tal-ħamrija u l-ilma ta’ taħt l-art li jirriflettu l-istat fil-mument li r-rapport jiġi mfassal jew, alternattivament, miżuri ġodda tal-ħamrija u l-ilma ta’ taħt l-art li jikkunsidraw il-possibbiltà ta’ kontaminazzjoni tal-ħamrija u l-ilma ta’ taħt l-art b’dawk is-sustanzi perikolużi li għandhom jintużaw, fejn prodotti jew rilaxxati mill-installazzjoni kkonċernata. Fejn l-informazzjoni li hija pprovduta skont liġi oħra nazzjonali jew tal-Unjoni Ewropea tissodisfa r-rekwiżiti ta’ dan is-subregolament, dik l-informazzjoni tista’ tiġi inkluża fi, jew annessa mar-rapport ta’ bażi ppreżentat. Fit-tħejjija tar-rapport ta’ bażi, l-operatur għandu jqis kwalunkwe gwida ppubblikata mill-Kummissjoni Ewropea dwar il-kontenut tar-rapport ta’ bażi. (3) (a) Mal-waqfien definittiv tal-attivitajiet, l-operatur għandu jivvaluta l-istat tal-kontaminazzjoni tal-ħamrija u tal-ilma ta’ taħt l-art minn sustanzi perikolużi rilevanti użati, prodotti jew rilaxxati mill-installazzjoni. Meta l-installazzjoni tkun ikkawżat tniġġis sinifikattiv tal-ħamrija u tal-ilma ta’ taħt l-art permezz ta’ sustanzi perikolużi rilevanti meta mqabbel mal-qagħda stabbilita fir-rapport ta’ bażi msemmi fis-sub regolament (2), l-operatur għandu jieħu l-miżuri meħtieġa biex dak it-tniġġis jiġi indirizzat biex b’hekk is-siti mur lura għal dak l-istat. Għal dak il-għan, tista’ titqies il-fattibbiltà teknika ta’ miżuri bħal dawn. (b) Mingħajr preġudizzju għall-paragrafu (a), mal-waqfien definittiv tal-attivitajiet, u fejn il-kontaminazzjoni tal-ħamrija u l-ilma ta’ taħt l-art fuq is-sit ikun ta’ riskju sinifikanti għas-saħħa tal-bniedem jew għall-ambjent bħala riżultat tal-attivitajiet permessi mill-operatur qabel ma l-permess għall-installazzjoni jiġi aġġornat għall-ewwel darba wara s-7 ta’ Jannar 2013 u b’konsiderazzjoni mogħtija lill-kondizzjonijiet tas-sit tal-installazzjoni stabbiliti f’konformità mar-regolament 5(1)(d Mingħajr preġudizzju għall-paragrafu (a), l-operatur għandu jieħu l-azzjonijiet meħtieġa mmirati lejn it-tneħħija, il-kontroll, il-konteniment jew it-tnaqqis ta’ sustanzi perikolużi rilevanti, sabiex is-sit, meqjus l-użu attwali jew futur approvat tiegħu, ma jibqax ikun ta’ riskju. (4) Meta l-operatur ma jkunx meħtieġ iħejji r apport ta’ bażi msemmi fis-sub regolament (2), l-operatur għandu, mal-waqfa definittiva tal-attivitajiet, jieħu l-azzjonijiet meħtieġa mmirati lejn it-tneħħija, il-kontroll, il-konteniment jew it-tnaqqis ta’ sustanzi perikolużi rilevanti sabiex is-sit, meqjus l-użu attwali jew futur approvat tiegħu, ma jkomplix ikun ta’ xi riskju sinifikanti għas-saħħa tal-bniedem jew l-ambjent minħabba l-kontaminazzjoni tal-ħamrija jew tal-ilma ta’ taħt l-art bħala riżultat tal-attivitajiet permessi u wara li jitqiesu l-kondizzjonijiet tas-sit tal-installazzjoni stabbilit f’konformità mar-regolament 5(1)(d). 17. Spezzjonijiet ambjentali. (1) L-awtorità kompetenti għandha tistabbilixxi sistema ta’ spezzjonijiet ambjentali tal-installazzjonijiet li tindirizza l-eżami tal-firxa sħiħa tal-effetti ambjentali rilevanti mill-installazzjonijiet ikkonċernati. L-operaturi għandhom joffru lill-awtorità kompetenti u kull awtoritajiet oħra li għandhom kompetenza skont ir-regolament 19 l-għajnuna kollha meħtieġa biex jippermettu lill-uffiċjali ta’ dawn l-awtoritajiet li jwettqu kwalunkwe żjara fuq is-sit, jieħdu kampjuni u jiġbru kull informazzjoni meħtieġa għat-twettiq tad-dmirijiet tagħhom għall-finijiet ta’ dawn ir-regolamenti. (2) L-awtorità kompetenti għandha tiżgura li l-installazzjonijiet kollha jkunu koperti minn pjan ta’ spezzjoni ambjentali fil-livell nazzjonali, reġjonali jew lokali u għandha tiżgura li l-pjan jiġi eżaminat regolarment u fejn adatt, aġġornat. (3) Kull pjan ta’ spezzjoni ambjentali għandu jinkludi dan li ġej: (a) valutazzjoni ġenerali ta’ kwistjonijiet ambjentali sinifikanti rilevanti; (b) iż-żona ġeografika koperta mill-pjan ta’ spezzjoni; (ċ) reġistru tal-installazzjonijiet koperti mill-pjan; (d) proċeduri għat-tfassil ta’ programmi ta’ spezzjonijiet ambjentali ta’ rutina skont is-sub regolament (4); (e) proċeduri għal spezzjonijiet ambjentali mhux ta’ rutina skont is-sub regolament (5); (f) fejn meħtieġ, dispożizzjonijiet dwar il-kooperazzjoni bejn awtoritajiet ta’ spezzjoni differenti, b’mod partikolari l-awtoritajiet identifikati fir-regolament 19. (4) Abbażi tal-pjani ta’ spezzjoni, l-awtorità kompetenti għandha regolarment tfassal programmi għal spezzjonijiet ambjentali ta’ rutina, inkluża l-frekwenza taż-żjarat fuq is-siti għal tipi differenti ta’ installazzjonijiet. Il-perjodu bejn żewġ żjarat fuq is-siti għandu jkun ibbażat fuq stima sistematika tar-riskji ambjentali tal-installazzjonijiet ikkonċernati u m’għandux jaqbeż is-sena għall-installazzjonijiet tal-ogħla riskju u tliet snin għall-installazzjonijiet tal-anqas riskju. Jekk spezzjoni tkun identifikat każ importanti ta’ nuqqas ta’ konformità mal-kondizzjonijiet tal-permess, għandha ssir żjara addizzjonali tas-sit fi żmien sitt xhur minn dik l-ispezzjoni. L-istima sistematika tar-riskji ambjentali għandha tkun ibbażata, mill-anqas, fuq il-kriterji li ġejjin: (a) l-impatti potenzjali u reali tal-installazzjonijiet ikkonċernati fuq is-saħħa tal-bniedem u l-ambjent meta jitqiesu l-livelli u t-tipi ta’ emissjonijiet, is-sensitività tal-ambjent lokali u r-riskju ta’ aċċidenti; (b) ir-reġistru tal-konformità mal-kondizzjonijiet għal permess; (ċ) il-parteċipazzjoni tal-operatur fl-iskema tal-Unjoni Ewropea ta’ ġestjoni u verifika ambjentali (EMAS), b’konformità mar-Regolament (KE) Nru 1221/2009. L-awtorità kompetenti għandha tqis kwalunkwe gwida addottata mill-Kummissjoni Ewropea dwar il-kriterji għall-valutazzjoni tar-riskji ambjentali. (5) L-awtorità kompetenti għandha twettaq spezzjonijiet ambjentali li mhumiex ta’ rutina biex jiġu investigati malajr kemm jista’ jkun ilmenti ambjentali serji, aċċidenti ambjentali serji, inċidenti u ġrajjiet ta’ nuqqas ta’ konformità u, fejn xieraq, qabel il-ħruġ, il-konsiderazzjoni mill-ġdid jew l-aġġornament ta’ permess. (6) L.S.549.39 Wara kull żjara fuq il-post, l-awtorità kompetenti għandha tħejji rapport li jiddeskrivi s-sejbiet rilevanti fir-rigward tal-konformità tal-installazzjoni mal-kondizzjonijiet għal permess u l-konklużjonijiet dwar jekk hijiex meħtieġa aktar azzjoni. Ir-rapport għandu jiġi notifikat lill-operatur ikkonċernat fi żmien xahrejn li fih tkun saret iż-żjara fuq il-post. Ir-rapport għandu jsir pubblikament disponibbli mill-awtorità kompetenti skont ir-Regolamenti dwar il-Libertà ta’ Aċċess għal Informazzjoni dwar l-Ambjent, fi żmien erba’ xhur wara li ssir iż-żjara fuq il-post. Mingħajr preġudizzju għar-regolament 10) tar-Regolamenti dwar Qafas għall-Emissjonijiet Industrijali, l-awtorità kompetenti għandha tiżgura li l-operatur jieħu l-azzjonijiet meħtieġa kollha identifikati fir-rapport f’perjodu raġonevoli. 18. Aċċess għal informazzjoni u partiċipazzjoni pubblika fil-proċedura għal permess. (1) L-awtorità kompetenti għandha tiżgura li l-pubbliku interessat jingħata opportunitajiet minn kmieni u effettivi sabiex jipparteċipa fil-proċeduri li ġejjin: (a) il-ħruġ ta’ permess għal installazzjonijiet ġodda; (b) il-ħruġ ta’ permess għal kwalunkwe bidla sostanzjali; (ċ) il-ħruġ jew l-aġġornament ta’ permess għal installazzjoni fejn hija proposta l-applikazzjoni tar-regolament 8(4); (d) l-aġġornament ta’ permess jew il-kondizzjonijiet għal permess għal installazzjoni skont ir-regolament 15(6)(a); (e) l-aġġornament ta’ permess jew il-kondizzjonijiet għal permess għal installazzjoni skont ir-regolament 15(3). Il-proċedura stabbilita fl-Iskeda 4 għandha tapplika għal din il-parteċipazzjoni. (2) Meta tkun ittieħdet deċiżjoni dwar il-ħruġ, il-konsiderazzjoni mill-ġdid jew l-aġġornament ta’ permess, l-awtorità kompetenti għandha tagħmel disponibbli lill-pubbliku, inkluż permezz tal-internet fir-rigward tal-paragrafi (a), (b) u (f Meta tkun ittieħdet deċiżjoni dwar il-ħruġ, il-konsiderazzjoni mill-ġdid jew l-aġġornament ta’ permess, l-awtorità kompetenti għandha tagħmel disponibbli lill-pubbliku, inkluż permezz tal-internet fir-rigward tal-paragrafi (a), (b), l-informazzjoni li ġejja: (a) il-kontenut tad-deċiżjoni, inkluża kopja tal-permess u ta’ kwalunkwe aġġornament sussegwenti; (b) ir-raġunijiet li fuqhom tkun imsejsa d-deċiżjoni; (ċ) ir-riżultati tal-konsultazzjonijiet li saru qabel ma ttieħdet id-deċiżjoni u spjegazzjoni ta’ kif tqiesu f’dik id-deċiżjoni; (d) it-titolu tad-dokumenti ta’ referenza tal-BAT rilevanti għall-installazzjoni jew l-attività kkonċernata; (e) ki fil-kondizzjonijiet għal permessimsemmija fir-regolament 7, inkluż il-valuri limitu tal-emissjonijiet, ikunu ġew determinati f’relazzjoni mal-aħjar metodi tekniċi disponibbli u l-livelli tal-emissjonijiet assoċjati mal-aħjar metodi tekniċi disponibbli; (f) meta tingħata deroga skont ir-regolament 8(4), ir-raġunijiet speċifiċi għal dik id-deroga bbażati fuq il-kriterji stabbiliti f’dak is-subregolament u l-kondizzjonijiet imposti. (3) L-awtorità kompetenti għandha wkoll tagħmel disponibbli għall-pubbliku, inkluż permezz tal-internet mill-inqas fir-rigward tal-paragrafu (a): (a) informazzjoni rilevanti dwar il-miżuri meħudin mill-operatur mal-waqfien definittiv tal-attivitajiet f’konformità mar-regolament 16; (b) ir-riżultati tal-monitoraġġ tal-emissjonijiet kif meħtieġ skont il-kondizzjonijiet għal permess u miżmumin mill-awtorità kompetenti. (4) L.S.549.39 Is-sub regolamenti (1),) għandhom japplikaw mingħajr ħsara għar-restrizzjonijiet stabbiliti fir-regolament 7) tar-Regolamenti dwar il-Libertà ta’ Access għal Informazzjoni dwar l-Ambjent. 19. Koordinazzjoni ma’ awtoritajiet kompetenti oħra. Emendat: XXV.2015.41; A.L.45 tal-2017. (1) Fil-każ ta’ applikazzjonijiet fejn l-awtorità kompetenti tqis li awtoritajiet oħra wkoll għandhom kompetenza fi kwalunkwe waħda mill-attivitajiet proposti, l-awtorità kompetenti għandha: (a) tinnotifika dawn l-awtoritajiet b’applikazzjonijiet skont il-qasam ta’ kompetenza tagħhom; (b) tissottometti lil dawn l-awtoritajiet kopja elettronika tal-applikazzjoni sottomessa mill-operatur għar-reviżjoni tagħhom; (ċ) tistieden dawn l-awtoritajiet biex jipproponu kondizzjonijiet rigward il-qasam ta’ kompetenza tagħhom biex jiġu inklużi fil-permess. Fejn il-kondizzjonijiet stipulati fil-permess abbozzat mill-Awtorita għall-Ambjent u r-Riżorsi u l-kondizzjonijiet proposti minn awtoritajiet oħra huma f’kunflitt, l-Awtorita għall-Ambjent u r-Riżorsi għandha tfittex issolvi dan il-kunflitt mal-ewwel opportunità. Fejn ikun hemm oġġezzjoni ġustifikata u sostnuta kontra l-għoti ta’ permess għal installazzjoni partikolari minn awtorità meqjusa li għandha kompetenza, l-Awtorita għall-Ambjent u r-Riżorsi m’għandhiex tagħti permess sakemm din l-oġġezzjoni titneħħa mill-awtorità li tagħmel l-oġġezzjoni: Iżda meta l-Awtorita għall-Ambjent u r-Riżorsi ma tirċievi ebda oġġezzjoni minn awtoritajiet oħra fil-perjodu ta’ żmien stipulat, dawk l-awtoritajiet l-oħra għandhom jitqiesu li m’għandhom ebda oġġezzjoni għall-ħruġ tal-permess: Iżda wkoll ir-responsabbiltà għall-infurzar tal-kondizzjonijiet meħtieġa minn awtoritajiet oħra għandha tibqa’ ma’ dawk l-awtoritajiet. (2) Dawn li ġejjin għandhom jkunu meqjusa wkoll bħala li għandhom kompetenza fir-rigward tal-applikazzjoni tas-sub regolament (1): (a) l-awtorità responsabbli għas-Servizzi tal-Enerġija u l-Ilma fir-rigward tal-attivitajiet kollha fl-Iskeda 1 li jinvolvu l-attivitajiet imħarsa bil-leġislazzjoni msemmija fl-Ewwel Skeda li tinsab mal-Att dwar ir-Regolalatur għas-Servizzi għas-Servizzi tal-Ilma u l-Enerġija; (b) l-awtorità responsabbli mill-Agrikoltura, Servizzi Veterinarji u Sajd fir-rigward tal-attivitajiet 6.4, 6.5 u 6.6 fl-Iskeda 1, u kwalunkwe attività għar-rimi jew l-irkupru ta’ prodotti sekondarji tal-annimali; (ċ) l-awtorità responsabbli għall-Kompetizzjoni u għall-Affarijiet tal-Konsumatur fir-rigward tal-attivitajiet 1.2, 1.3, 2.1, 2.5, 2.6, 3.1, 3.2, 3.3, 3.4, 4, 6.7 u 6.10 fl-Iskeda 1; (d) l-awtorità responsabbli mill-Protezzjoni Ċivili fir-rigward tal-attivitajiet kollha fl-Iskeda 1; (e) l-awtorità responsabbli mis-Saħħa Ambjentali rigward l-attivitajiet kollha fl-Iskeda 1; (f) l-awtorità responsabbli għat-Trasport f’Malta fir-rigward ta’ attivitajiet li jinvolvu r-rilaxx ta’ fluwidi skartati tal-kummerċ fil-portijiet; (g) l-awtorità responsabbli ghas-Saħħa u Sigurtà fuq il-post tax-xogħol fir-rigward ta’ attivitajiet koperti bir-Regolamenti dwar il-Kontroll ta’ Perikli ta’ Incidenti Kbar; (h) l-awtorità responsabbli għall-attivitajiet kollha imniżżla fl-Iskeda 1 li jinvolvu minerali u attivitajiet oħrajn regolati bil-liġijiet imsemmija fit-Tieni Skeda li tinsab mal-Att dwar ir-Regolalatur għas-Servizzi għas-Servizzi tal-Ilma u l-Enerġija; (i) ir-regolatur responsabbli għall-protezzjoni tal-ilma tal-pjan b’konnessjoni ma’ attivitajiet li jinvolvu l-użu tal-ilma tal-pjan u l-awmentazzjoni tal-ilma tal-akwifer. 20. Aċċess għall-ġustizzja. (1) Il-membri tal-pubbliku interessati li jkollhom interess suffiċjenti għandu jkollhom aċċess għal proċedura ta’ reviżjoni quddiem it-Tribunal ta’ Reviżjoni tal-Ambjent u l-Ippjanar biex jikkontestaw il-legalità sostantiva jew proċedurali ta’ deċiżjonijiet, atti jew omissjonijiet suġġetti għar-regolament 18. (2) Appell jista’ jiġi ppreżentat quddiem it-Tribunal fi żmien tletin jum wara deċiżjoni li tkun ingħatat dwar l-għoti, il-konsiderazzjoni mill-ġdid jew l-aġġornament ta’ permess. (3) Għall-finijiet tas-sub regolament (1), l-interess ta’ kull organizzazzjoni mhux governattiva li tippromwovi l-ħarsien ambjentali u li tissodisfa kwalunkwe rekwiżit skont il-liġi nazzjonali għandu jitqies biżżejjed. (4) L-artikolu 41 tal-Att dwar l-Ambjent u l-Ippjanar tal-Iżvilupp għandhom japplikaw għal din il-proċedura. (5) L-awtoritaċ kompetenti għandha tiżgura li informazzjoni prattika ssir disponibbli lill-pubbliku dwar l-aċċess għall-proċeduri amministrativi u ġudizzjarji tar-reviżjoni. 21. Effetti transkonfinali. (1) Meta l-awtorità kompetenti tkun konxja li l-ħidma ta’ installazzjoni x’aktarx li jkollha effetti negattivi sinifikanti fuq l-ambjent ta’ Stat Membru ieħor tal-Unjoni Ewropea, jew meta Stat Membru tal-Unjoni Ewropea li x’aktarx li jiġi affettwat b’mod sinifikanti hekk jitlob, l-awtorità kompetenti għandha tibgħat lill-Istat Membru kwalunkwe informazzjoni meħtieġa li trid tingħata jew tkun magħmula disponibbli skont l-Iskeda 4 fl-istess waqt li tagħmel l-informazzjoni disponibbli lill-pubbliku. Dik l-informazzjoni għandha sservi bħala bażi għal kwalunkwe konsultazzjoni meħtieġa fil-qafas tar-relazzjonijiet bilaterali bejn Malta u l-Istat Membru ieħor fuq bażi reċiproka u ekwivalenti. (2) L-awtorità kompetenti għandha tiżgura li, fil-każijiet msemmijin fis-sub regolament (1), l-applikazzjonijiet jitqiegħdu wkoll għal perijodu xieraq ta’ żmien għad-dispożizzjoni tal-pubbliku tal-Istat Membru li x’aktarx jiġi affettwat sabiex dan ikollu d-dritt li jikkummenta dwarhom qabel ma l-awtorità kompetenti tasal għad-deċiżjoni tagħha. (3) Għandhom jitqiesu r-riżultati ta’ kull konsultazzjoni skont is-sub regolamenti) meta l-awtorità kompetenti tasal għal deċiżjoni dwar l-applikazzjoni. (4) L-awtorità kompetenti għandha tgħarraf lil kwalunkwe Stat Membru, li jkun ġie kkonsultat skont is-sub regolament (1), bid-deċiżjoni meħuda dwar l-applikazzjoni u għandha tibgħatlu l-informazzjoni msemmija fir-regolament 18(2). Dak l-Istat Membru għandu jieħu l-miżuri meħtieġa sabiex jiżgura li din l-informazzjoni tiġi magħmula disponibbli b’mod xierqa lill-pubbliku interessat fit-territorju tiegħu nnifsu. 22. Metodi tekniċi emerġenti. (1) L-awtoritaċ kompetenti għandha, fejn adatt, tinkoraġġixxi l-iżvilupp u l-applikazzjoni ta’ metodi tekniċi emerġenti, b’mod partikolari għal dawk il-metodi tekniċi emerġenti identifikati fid-dokumenti ta’ referenza tal-BAT. (2) Fl-applikazzjoni tas-sub regolament (1), l-awtorità kompetenti għandha tqis kwalunkwe gwida ppublikata mill-Kummissjoni Ewropea biex tassisti lill-Istati Membri jinkoraġġixxu l-iżvilupp u l-applikazzjoni ta’ metodi tekniċi emerġenti kif imsemmi fis-sub regolament (1). 23. (1) L-awtorità kompetenti għandha timponi drittijiet fir-rigward ta’ applikazzjonijiet (inkluż il-varjazzjoni, trasferiment, tiġdid jew ċessjoni tal-istess). (2) L-awtorità kompetenti ma għandhiex tipproċessa ebda applikazzjoni jew tirrendi ebda servizz ieħor jekk id-drittijiet relattivi għal permess preċedenti jew servizz mogħti lill-istess persuna jew fir-rigward ta’ installazzjoni jew kwalunkwe installazzjoni teknikament marbut ma ġewx imħallsa b’mod sħiħ. (3) L-awtorità kompetenti ma għandhiex tipproċessa ebda applikazzjoni jew tirrendi ebda servizz ieħor jekk mhux akkompanjat mad-drittijiet stipulati f’dawn ir-regolamenti. 24. Drittijiet tal-applikazzjoni għall-permessi ġodda varjazzjonijiet, trasferiment, tiġdid jew ċessjoni. (1) Dritt tal-applikazzjoni għal kwalunkwe permess ġdid, varjazzjoni, trasferiment, tiġdid jew ċessjoni tal-istess, għandu jitħallas lill-awtorità kompetenti fuq preżentazzjoni tal-applikazzjoni. (2) Id-drittijiet għal permessi ġodda stipulati fl-Iskeda 5 għandhom japplikaw. (3) Meta operatur japplika biex jitrasferixxi t-titolu ta’ permess jew għal varjazzjoni ta’ permess, dritt ta’ 10 % tad-dritt tal-applikazzjoni fl-Iskeda 5 għandu jitħallas lill-awtorità kompetenti. Id-dritt għal varjazzjoni m’għandux jitħallas jekk l-varjazzjoni tiġi imposta mill-awtorità kompetenti u mhux mitluba mill-operatur. (4) Meta operatur japplika għal tiġdid tal-permess, dritt ta’ 50 % tad-dritt tal-applikazzjoni fl-Iskeda 5 għandu jitħallas lill-awtorità kompetenti. (5) Meta operatur japplika għal ċessjoni ta’ permess, dritt ta’ 25 % tad-dritt tal-applikazzjoni fl-Iskeda 5 għandu jitħallas lill-awtorità kompetenti. (6) Ħlas annwali ta’ 10 % tad-dritt tal-applikazzjoni fl-Iskeda 5 għandu jitħallas lill-awtorità kompetenti fl-anniversarju tad-data tal-ħruġ tal-permess. Installazzjonijiet li għandhom ċertifikazzjoni ta’ ġestjoni ambjentali rikonoxxuta mill-Awtorità ta’ Malta għall-Kompetizzjoni u għall-Affarijiet tal-Konsumatur għandhom iħallsu dritt annwali mnaqqas ta’ 5 %. (7) L-ispejjeż kollha tal-ispezzjonijiet, kemm jekk għal spezzjonijiet skedati jew addizzjonali, għandhom jitħallsu mill-operatur lill-awtorità kompetenti bir-rata standard ta’ €200 għal kull spezzjoni. Dawn l-ispejjeż tal-ispezzjoni għandhom ikunu miżjuda mad-dritt annwali. (8) L-awtorità kompetenti tista’ tqabbad servizzi ta’ konsulenza biex tikseb għarfien speċjalizzat fuq applikazzjonijiet speċifiċi (inkluż il-varjazzjoni, trasferiment, tiġdid jew ċessjoni tal-istess), biex tikseb assistenza fit-twettiq ta’ verifiki ta’ konformità (inkluż il-monitoraġġ u, jew l-analiżi ta’ kampjuni) u biex twettaq l-infurzar ta’ permessi speċifiċi. L-ispiża tas-servizzi ta’ konsulenza tiġi kkomunikata lill-applikant qabel is-servizzi ta’ konsulenza jiġu mqabbda u għandhom jitħallsu mill-applikant. (9) F’każijiet fejn l-applikazzjoni għal permess (jew, varjazzjoni, trasferiment, tiġdid jew ċessjoni tal-istess) jiġi rtirat mill-applikant fi żmien għaxart ijiem tax-xogħol mis-sottomissjoni, 50 % tad-drittijiet għandhom ikunu rimborżati. Ebda rimborż m’għandu jingħata wara għaxart ijiem tax-xogħol mis-sottomissjoni. Ebda rimborż m’għandu jingħata fir-rigward tad-drittijiet ta’ konsulenza kif speċifikat fis-sub regolament (8). (10) Fil-każ fejn applikazzjoni għal permess (jew varjazzjoni, trasferiment, tiġdid jew ċessjoni tal-istess) tkun miċħuda mill-awtorità kompetenti, id-drittijiet imħallsa m’għandhomx ikunu rimborżati. (11) Fir-rigward ta’ applikazzjonijiet pendenti sottomessi qabel dawn ir-regolamenti ġew fis-seħħ, id-drittijiet skont dawn ir-regolamenti għandhom jitħallsu qabel joħroġ il-permess, u fir-rigward ta’ installazzjonijiet permessi, drittijiet għall-varjazzjoni, tiġdid, trasferiment, ċessjoni u drittijiet annwali għandhom ikunu dovuti qabel is-suċċessivi varjazzjoni, tiġdid, trasferiment, ċessjoni jew anniversarju tal-permess, rispettivament. 25. Garanzija finanzjarja. L-awtorità kompetenti tista’ wkoll teħtieġ il-forniment mill-operatur ta’ garanzija finanzjarja xierqa li għandha ssir favur l-awtorità kompetenti biex tiżgura l-obbligi taħt il-permess jew reġistrazzjoni, qabel joħroġ il-permess jew reġistrazzjoni. Il-garanzija finanzjarja tista’ wkoll tiġi marbuta ma’ kondizzjonijiet speċifici fil-permess. 26. Reati kontra dawn ir-regolamenti. Persuna tkun ħatja ta’ reat kontra dawn ir-regolamenti jekk: (a) tonqos milli tħares xi disposizzjoni ta’ dawn ir-regolamenti jew ta’ xi ordni legittimament mogħtija skont xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi disposizzjoni ta’ dawn ir-regolamenti; jew (d) tassoċja ruħha jew tittanta tassoċja ruħha ma’ xi persuna, jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-dispożizzjonijiet ta’ dawn ir-regolamenti jew biex tonqos milli tħares xi disposizzjoni tagħhom, inkluża kull ordni mogħtija leġittimament skont xi dispożizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 27. Pieni. Min jagħmel reat kontra dawn ir-regolamenti jeħel, meta jinsabħati: (a) meta jinsabħati għall-ewwel darba, multa ta’ mhux anqas minn tlieta u għoxrin elf euro (€ 23,000.00) u mhux aktar minn mitejn tlieta u tletinelfeuro (€ 233, 000.00) jew għal priġunerija għal żmien mhux iżjed minn sentejn, jew għal dik il-multa u priġunerija flimkien; (b) meta jinsabħati għat-tieni darba jew aktar drabi, multa ta’ mhux anqas minn sitta u erbgħin elfeuro (€ 46,000.00) u mhux aktar minn erba’ mija sitta u sittinelfeuro (€ 466, 000.00) jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda meta persuna tinsab ħatja li tkun għamlet reat taħt dawn ir-regolamenti bl-użu ta’ vettura, sid dik il-vettura, meta dan ikun japplika, jkun responsabbli bl-istess modu fl-istess qjies: Iżda wkoll il-qorti għandha tordna lil persuna li tkun instabet ħatja li għamlet reat kontra dawn ir-regolament itħallas għall-ispejjeż imġarrba mill-awtorità kompetenti b’riżultat ta’ dak ir-reat, ir-revoka tal-permess maħruġ mill-Pulizija u l-konfiska tal-corpus delicti, inkluża l-vettura, jekk ikun il-każ. 28. Applikabbiltaċ tal-Kodiċi Kriminali. Kap. 9. (1) Id-disposizzjonijiet tal-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità ma għandha f’ebda każ tkun għal inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 29. (Mħolli barra taħt l-Att tal-1980 dear ir-Reviżjoni tal-Liġijiet Statutarji). 30. Installazzjonijiet eżistenti koperti bir-regolamenti revokati. (1) Id-disposizzjonijiet ta’ dawn ir-regolamenti għandhom japplikaw mis-7 ta’ Jannar, 2014 għall-installazzjonijiet li jwettqu l-attivitajiet imsemmija fl-Iskeda 1 tar-regolamenti revokati, li jitħaddmu u għandhom permess qabel is-7 ta’ Jannar 2013, jew l-operaturi ta’ dawn li ssottomettew applikazzjoni kompleta għal permess qabel dik id-data, kemm-il darba dawk l-installazzjonijiet jibdew jitħaddmu mhux aktar tard mis-7 ta’ Jannar 2014. Mingħajr preġudizzju għar-regolament 15(1), permessi maħruġa taħt ir-regolamenti revokati għandhom ikunu interpretati bħala validi sakemm it-terminu tagħhom jiskadi jew sakemm jiġu sostitwiti b’permess maħruġ taħt dawn ir-regolamenti. (2) Installazzjonijiet eżistenti mhux koperti bir-regolamenti revokati. Id-dispożizzjonijiet ta’ dawn ir-regolamenti għandhom japplikaw mis-7 ta’ Lulju 2015 għall-installazzjonijiet li jwettqu l-attivitajiet imsemmija fl-Iskeda 1 li mhumiex koperti mis-sub-regolament (1), u li jitħaddmu qabel is-7 Jannar 2013. Dawn l-installazzjonijiet għandhom japplikaw lill-awtorità kompetenti għal permess mhux aktar tard mis-7 ta’ Lulju 2013.